Žalioji medlaipė angis
Žalioji medlaipė angis (Atheris chlorechis) – angių (Viperidae) šeimai priklausanti nuodingų gyvačių rūšis. Paplitusi Vakarų Afrikos tropiniuose miškuose. Gyvatė yra apie 50 cm ilgio, kartais siekia iki 70 cm. Uodega palyginti ilga, kūnas plonas, pasižymi šviesiai žalia spalva su išmėtytomis gelsvomis dėmėmis. Minta graužikais, driežais, varlėmis. Dauginimosi būdas – gyvavedystė, atsiveda 6-9 jauniklius tarp kovo ir balandžio mėn.